Axel Jensen

**Axel Buchardt Jensen** (1932–2003) var en norsk forfatter. Fra 1957 til 2002 gav han ut en rekke romaner og andre bøker.

Jensen er oversatt til tysk, engelsk, nederlandsk, fransk, italiensk, dansk og finsk. I et par tilfeller skrev han manuskript på engelsk, som så ble oversatt og utgitt på norsk.

## Biografi
### Bakgrunn og oppvekst
Jensen ble født den 12. februar 1932 i Trondheim. Hans far, Finn Reidar Jensen (1901–1969), var slakter og forretningsmann som drev en kjent pølsemakerbedrift, Axel Jensens fabrikker i Oslo. Familien så for seg at Axel skulle bli pølsemaker og ta over familiebedriften, men han valgte å bli kunstner. Finn Reidar Jensen overtok bedriften Axel Jensen Pølsefabrikk etter sin far, Axel Jensen (1873–1955), og videreutviklet den til å bli en av landets største kjøttvare- og hermetikkfabrikker. Det var også et utsalg med navn Axel Jensen Kjøtt i Torggata ved Youngstorget i Oslo.  Denne tiden danner grunnlaget for handlingen i de delvis selvbiografiske romanene *Junior* (1978) og *Senior* (1979).

### Karriere
Han debuterte på eget forlag i Oslo i 1955 med boken *Dyretemmerens kors*. Senere brente han det resterende opplaget. Romanen *Ikaros* (1957) er til en viss grad preget av beat-bevegelsen og handler om en manns reise til Algir gjennom Sahara 200 mil på lastebil til Tamanrasset og hans liv som eneboer i flere måneder ute i ørkenen. *Ikaros* er Jensens gjennombruddsroman. Jensen skrev også *Line* (1959), som ble filmatisert i 1961 med Margrete Robsahm og Toralv Maurstad i hovedrollene.

### Utenlandsopphold og gjenkomst til Norge

Fra 1958 bodde han og hans første kone; Marianne Ihlen, på den greske øya Hydra. Jensen var venn av den canadiske forfatteren og musikeren Leonard Cohen. Cohen bodde etter bruddet sammen med Ihlen på Hydra i mange år. Det er en utbredt oppfatning at Jensen baserte figuren Lorenzo i romanen *Joacim* etter ham, men han skal ha fortalt Cohen at Lorenzo var modellert etter den svenske forfatteren Göran Tunström. Tunström bodde i nabohuset på Hydra.

Etter hvert kom Axel Jensen tilbake til Norge og til Fredrikstad. En engelsk poet og psykologistudent ved navn Noel Cobb kom for å intervjue ham. Et forhold oppstod mellom samboer Lena og Noel. Jensen forlot paret og reiste til London, hvor han traff blant psykiateren R. D. Laing på institusjonen Kingsley Hall. Laing ble en nær venn, og Axel Jensen ga uttrykk for at LSD hjalp ham i denne perioden.

I forbindelse med en miljøkonferanse i Stockholm i 1972 traff han Pratibha, som han giftet seg med i India. De bodde en tid i Vaxholm utenfor Stockholm og kjøpte en gammel selfangerskute som de omdøpte til «Shanti Devi», *Fredens gudinne*, navnet til Pratibhas mor. Pratibha Jensen døde i 2018.

Etter restaurering seilte de båten til Oslo i 1984.

Da Axel Jensen kom til Oslo, traff han sin gamle venn, forfatteren Olav Angell, og ble styreformann i et omfattende felles prosjekt, Oslo Internasjonale Poesifestival (OIPF) i 1985 og 1986.

### Ålefjær
10. august 1990 satte «Shanti Devi» kurs for Ålefjær utenfor Kristiansand. Ekteparet bosatte seg i en hundre år gammel skolestue og solgte senere skuta da Jensen ble syk.

Jensen engasjerte seg sterkt i Salman Rushdie-saken og skrev artikler og ytringer om den (samlet i *Den øredøvende stillheten*) samt essayet *Gud leser ikke romaner*.

### De siste leveårene
I de siste ti år av livet var Axel Jensen fysisk sterkt hemmet av sykdommen amyotrofisk lateralsklerose (ALS). Han ble gradvis lammet og mistet til slutt alle motoriske evner, og den siste tiden lå han i respirator i sitt hjem uten  å kunne skrive eller snakke. Han førte også en hard kamp for retten til å pleies i sitt hjem. Jensen skrev om dette i artikkelsamlingen *Pasienten i sentrum (Rapport fra Nimbus)*. Før helsevesenet gav ham hjelpen han trengte hjemme, ble det samlet inn private midler for pleien. Pratibha brukte all energi på å pleie sin mann helt til det siste.

Axel Jensen døde den 13. februar 2003 i Ålefjær i Kristiansand, i en alder av 71 år.

## Inspirasjonen fra Gurdjieff
Den siste boken Jensen skrev fikk tittelen *Guru – glimt fra Gurdjieffs verden* og er en biografi om den armenske vismannen og guruen G. I. Gurdjieff. Jensen hadde fått kjennskap til Gurdjieff gjennom Georg Brochmann og ble tidlig fascinert av Ouspenskis og Gurdjieffs ideer. Hans forfatterskap inneholder flere referanser til Gurdjieff og Ouspenskij, både i form av spredte henvisninger til Gurdjieff og til hans tenkning i en rekke romaner. Den første dukker opp allerede i debutromanen *Dyretemmerens kors* fra 1955. I sin selvbiografi trekker Jensen fram guruen som en viktig inspirasjonskilde.

## Sønnen Axel Joachim Ihlen Jensen
Sammen med Marinne Ihlen fikk Axel Jensen sønnen Axel Joachim Ihlen Jensen, som ble født i januar 1960 i Oslo. I 2020 hadde en dokumentar om sønnen premiere; filmen heter *Lille Axel* og var regissert av Fabien Greenberg og Bård Kjøge Rønning.

## Bibliografi
(utgitt av Cappelen der annet ikke er angitt)

### Romaner
* 1955: *Dyretemmerens kors* (eget forlag, supprimert av forfatteren)
* 1957: *[[Ikaros &ndash; ung mann i Sahara]]* (ny utgave illustrert av Frans Widerberg på JM Stenersens Forlag 1999)
* 1959: *[[Line (roman)|Line]]* (filmatisert 1961)
* 1961: *Joacim*
* 1965: *[[Epp]]* (ny utgave 2002 og 2008)
* 1974: *[[Mor India]]*
* 1978: *Junior*, eller *Drømmen om pølsefabrikken som bibliotek*
* 1979: *Senior*
* 1992: *[[Lul]]*
* 1995: *Og resten står skrivd i stjernene*, illustrert av Pushwagner
* 1998: *Jumbo*
* 2008: *[[Epp]]*, illustrert av Pushwagner

### Annet
* 1974: *Onalila &ndash; en liten østvestpoesi*
* 1978: *Blodsband*, selvbiografi, utgitt på svensk (oversatt av Jan Verner-Carlsson)
* 1979: *Tago*, science fiction-collage, tegninger av Per Ekholm
* 1993: *Trollmannen i Ålefjær (Axel Jensen om Axel Jensen)* av Jan Christian Mollestad 
* 1994: *Det kollektive eventyr*, «en bok om Norge, Europa og EU», redaktør (Aschehoug)
* 1994: *Gud leser ikke romaner (En vandring i Salman Rushdies verden)*, essay, oversatt til fransk av Knut Sverre
* 1995: *Doktor Fantastisk*, tegneserie, tegnet av Tore Bernitz Pedersen
* 1997: *Den øredøvende stillheten*, artikler
* 1998: *Pasienten i sentrum (Rapport fra Nimbus)* og *Pasienten i periferien*, artikler
* 1998: *En mann for sin hatt: Alfred Jarry (1873&ndash;1907)*, illustrert av Per og Gisela Ekholm (Forlaget Geelmuyden.Kiese)
* 2002: *Livet sett fra Nimbus*, selvbiografi i samarbeid med Petter Mejlænder (Spartacus Forlag)
* 2002: *Guru &ndash; glimt fra [[Gurdjieff]]s verden*, i samarbeid med Eric Delanouë
* 2019: *Axel; fra smokken til Ovnen; storyen om Axel Jensen* , biografi av Torgrim Eggen utgitt av forlaget Cappelen Damm.

## Priser og utmerkelser
* 1965: Abraham Woursells internasjonale litteraturpris for *Epp*
* 1992: Cappelenprisen for *Lul*
* 1994: Norsk PENs Ossietzkyprisen for *Gud leser ikke romaner*
* 1996: Fritt Ords honnørpris
* 1996: *[[Natt&Dag]]*s «årets beste bok»-pris for *Og resten står skrivd i stjernene*

## Festivaler
* Axel Jensen ledet Oslo Internasjonale Poesifestival.

## Se også
* Georgij Ivanovitsj Gurdjieff

## Referanser


## Kilder

* Alf van der Hagen: «Livet på Dumpen» i *Dialoger 2: Åtte forfattersamtaler* (Forlaget Oktober 1996)
* "Axel Jensen - forfatteren" på Facebook
* Axel Jensen (arkivert offisiell hjemmeside)

## Eksterne lenker
* Axel Jensen i Scenewebarkivet
* 
*  ''NRK:'' Lydfiler med Axel Jensen
*  Axel Jensen i Cappelen Forlag
*  Axel Jensen i NRK Forfatter
*  Digitaliserte bøker av Jensen og om Jensen hos Nasjonalbiblioteket.